
A harag büntetése kard. A Jób 19,29b metaforájának elemzése (A kontextuális metaforaelemzés-módszer egy kísérlete)

Tanulmányomban egy korábban kialakított módszer szemléltetése történik, a Jób 19,29b sortagja metaforájának elemzése során. A dolgozatot a bibliai Jób könyvének ismertetésével indítom. A második fejezetben a Jób könyve 19. részére figyel a tárgyalás, szólva a laborfordítás mibenlétéről, ami után a költemény ily módon elkészített magyar szövegét, majd makrostruktúrájának körvonalazását közlöm. Ezt követően a 29. vers néhány fordításváltozatát mutatom be, amelyek révén érzékelhetővé válnak a harag kardbüntetés metafora fordítási problémái. A továbbiakban a Jób 19,29 laborfordítással való megállapítását, majd e háromtagú költői sor mikrostruktúrájának vizsgálatát végzem. Ezután a 29b említett metaforájának elemzése történik, éspedig a háttérmetafora felmutatása, a metafora-tagok intertextualitásának vizsgálata, majd a metafora szemantikai jelentésalkotásának analízise révén. Vélhetően, ez írás által sikerül rámutatni a laborfordítás és a metaforaelemzés mint egy, a szövegértelmezést megelőző műhelytevékenység szükségességére.



